
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.919.1/6681 

Κανονισμός Στρατιωτικών Οικημάτων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη το αριθμ. 2475/53 Ν.Δ. που δημοσιεύθηκε στο 
αριθμ. 191/53 Τεύχος Α' «Περί Στρατιωτικών Οικημάτων Αξιωματι¬ 
κών» και αφού λάβαμε υπόψη την από 2.11.88 Εισήγηση του ΓΕΣ/ 
ΤΕΘΑ, αποφασίζουμε: 

Κυρώνουμε το νέο Κανονισμό Στρατιωτικών Οικημάτων των Αξιω¬ 
ματικών (ΣΟΑ) που συντάχθηκε από το ΓΕΣ/ΤΕΘΑ. 

Η ισχύς τούτου αρχίζει από τη δημοσίευσή του στην Εφημερίδα της 
Κυβερνήσεως οπότε παύει η ισχύς του αριθμ. Σ.Κ. 300-6/82 παλαιού 
Κανονισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Απριλίου 1989 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΠΑΝ. ΧΑΡΑΛΑΜΠΟΠΟΥΛΟΣ ΔΗΜΗΤΡΗΣ ΤΣΟΒΟΛΑΣ 

ΚΑΝΟΝΙΣΜΟΣ ΣΤΡΑΤΙΩΤΙΚΩΝ ΟΙΚΗΜΑΤΩΝ 

Άρθρο 1 
Γενικά 

1. Προορισμός των Στρατιωτικών Οικημάτων-Αξιωματικών (ΣΟΑ) 
στις διάφορες Φρουρές και Στρατόπεδα είναι η προσωρινή στέγαση των 
Αξιωματικών και Ανθυπασπιστών του Στρατού Ξηράς που υπηρετούν 
στις Φρουρές αυτές και των οικογενειών τους. 

2. Τα ΣΟΑ ανήκουν κατά κυριότητα στο ΤΕΒΑ (σύμφωνα με τον Ν. 
4407/29). 

Άρθρο 2 

Επιτροπές Στέγασης 

1. Σε κάθε Σχηματισμό συγκροτείται με Διαταγή των Διοικητών τε¬ 
τραμελής Επιτροπή Στέγασης Στρατιωτικών, προεδρευομένη από τον 
Υποδιοικητή των ή ελλείψει τούτου από τον αρχαιότερο Αξιωμα¬ 
τικό. 

Μέλη της Επιτροπής ορίζονται ο αρχαιότερος Διοικητής Μονάδας 
από τους υπηρετούντες στην πόλη όπου εδρεύει ο οικείος Σχηματισμός, 
ο ΒΒΕ ή ΒΕ και ο Διευθυντής 4ου ΕΓ. 

Χρέη Εισηγητού εκτελεί ο Διευθυντής 4ου ΕΓ του οικείου Σχηματι¬ 
σμού. 

2. Οι Διοικητές Σχηματισμών δύνανται με Διαταγές τους να εξουσιο¬ 
δοτούν υφιστάμενές τους Διοικήσεις ή Ταξιαρχίες-Συγκροτήματα, όπως 
συγκροτούν τετραμελείς Επιτροπές Στέγασης και προβαίνουν σε στεγά¬ 
σεις και αποστεγάσεις Στρατιωτικών, μόνο στην περίπτωση κατά την 
οποία τα ΣΟΑ ευρίσκσνται σε άλλη πόλη από αυτήν της έδρας του Σχη¬ 


ματισμού. 

3. Για την Φρουρά των Αθηνών την Επιτροπή συγκροτεί ο Διοικητής 
ΣΔΑ. Τα καθήκοντα του Προέδρου αυτής ασκεί ο Υποδιοικητής ΣΔΑ ή 
άλλος Ανώτατος Αξιωματικός της Φρουράς. Κατ’ εξαίρεση οι Ανώτα¬ 
τοι Αξιωματικοί της Φρουράς Αθηνών θα στεγάζονται στο ΣΟΑ κατόπιν 
Διαταγής του ΓΕΣ/4ο ΕΓ. 

4. Οι Επιτροπές αυτές υπάγονται σε ότι αφορά τα υπό του παρόντος 
Κανονισμού προβλεπόμενα καθήκοντά τους απ’ ευθείας στον έχοντα την 
αρμοδιότητα να εκδίδει τις περί εγκατάστασης και αποχώρησης διατα¬ 
γές Διοικητή Σχηματισμού. 

5. Έργο της Επιτροπής στέγασης είναι να γνωματεύσει με πρακτικό 
για κάθε εγκατάσταση στα ΣΟΑ όπως καθορίζεται παρακάτω, καθώς 
και σε κάθε περίπτωση που προβλέπεται από τις διατάξεις του Κανονι¬ 
σμού αυτού. 

6. Η γνωμάτευση της Επιτροπής στέγασης λαμβάνεται κατά πλειο- 
ψηφία. Ο Διοικητής του Σχηματισμού λαμβάνει υπόψη την γνωμάτευση’ 
αυτή και αποφασίζει σχετικά. 

7. Ο έχων την αρμοδιότητα σύμφωνα με τα παραπάνω να εκδίδει τις 
διαταγές για εγκατάσταση και αποχώρηση, δύναται να παραπέμπει 
στην Επιτροπή αυτή για γνωμάτευση και κάθε άλλη υπόθεση σχετική 
με την αρμοδιότητά του που απορρέει από τον κανονισμό αυτό. 

Άρθρο 3 

Διοικούσες Επιτροπές 

1. Σε κάθε ΣΟΑ ή συγκρότημα ΣΟΑ συγκροτείται με Διαταγή της 
αρχής που έχει αυτό το δικαίωμα, σύμφωνα με το προηγούμενο άρθρο, 
τετραμελής Επιτροπή από Αξιωματικούς που κατοικούν σ’ αυτό, υπα- 
γομένη απ’ ευθείας σ’ αυτόν που εκδίδει την διαταγή αυτή. 

Πρόεδροι των εκάστοτε Επιτροπών θα ορίζονται εκ περιτροπής οι αρ¬ 
χαιότεροι από τους στεγαζομένους σε κάθε συγκρότημα Σ0Α Αξιωμα¬ 
τικούς απαλλασσομένων των Ανωτάτων Αξκών, των Συνταγματαρ¬ 
χών, Υποδιοικητών και Επιτελαρχών των Σχηματισμών καθώς και 
Διοικητών Μονάδων. 

Στις περιπτώσεις κατά τις οποίες στην πόλη όπου εδρεύει ο Σχηματι¬ 
σμός διατίθενται ΣΟΑ σε μικρή απόσταση μεταξύ των ο Διοικητής Σχη¬ 
ματισμού ορίζει την ίδια Διοικούσα Επιτροπή ΣΟΑ. Σ’ αυτή την περί¬ 
πτωση τα μέλη των Διοικουσών Επιτροπών να κατανέμονται από συ¬ 
γκρότημα ΣΟΑ. 

2. Η θητεία της Επιτροπής είναι ετήσια. 

3. Η Επιτροπή των ΣΟΑ για τα οποία έχει συγκροτηθεί επιλαμβάνε¬ 
ται για κάθε ζήτημα που εμφανίζεται. 

Άρθρο 4 

Ειδικά Στρατιωτικά Οικήματα Αγάμων Αξιωματικών 

1. Τα ΣΟΑ διακρίνονται σε ΣΟΑ εγγάμων και αγάμων. Τα ζητή¬ 
ματα που αφορούν τα ΣΟΑ αγάμων ρυθμίζονται από τους Σχηματι¬ 
σμούς, οι οποίοι αναθέτουν όλα τα θέματα και τις διαδικασίες που απορ¬ 
ρέουν από τον κανονισμό αυτό στους Στρατοπεδάρχες για όσα απ’ αυτά 
ευρίσκονται εντός Στρατοπέδων. Για τα εκτός Στρατοπέδων ΣΟΑ αγά¬ 
μων ισχύουν τα άρθρα 2 και 3 του κανονισμού αυτού. 

2. Ο Διοικητής του οικείου Σχηματισμού δύναται κατά την κρίση του 
υα εγκρίνει την στέγαση αγάμων Αξιωματικών σε ΣΟΑ εγγάμων εφ’ 
όσον είναι ανώτεροι Αξιωματικοί και υπάρχουν κενά διαμερίσματα. 

Άρθρο 5 

Συντήρηση - Δαπάνες 

1. Οι Διοικούσες Επιτροπές των ΣΟΑ υποβάλλουν στο 4ο ΕΓ του οι¬ 
κείου Σχηματισμού ή Συγκροτήματος τις εκθέσεις απαιτουμένων δαπα¬ 
νών για την συντήρηση αυτών. 

2. Με βάση τις παραπάνω εκθέσεις οι Σχηματισμοί ή τα Συγκροτή¬ 
ματα ενεργούν για την διάθεση των πιστώσεων. 

3. Κατά τα λοιπά ισχύει το Λογιστικό σύστημα δαπανών του Στρα¬ 
τού γενικά. 

Άρθρο 6 
Συντηρητές ΣΟΑ 

1. Τα καθήκοντα του Διαχειριστού (Συντηρητού) ΣΟΑ δύναται να 
ανατεθούν: 

α. Σε Αξιωματικούς απαλλαγμένους από κάθε άλλη υπηρεσία, υπη¬ 
ρεσίας γραφείου ή Νόμου 2588/21. 

β. Στους Συντηρητές Κτιρίων των Στρατοπέδων πλησίον, των 
οποίων ευρίσκονται τα ΣΟΑ. 

γ. Στους νεώτερους από τους κατοικούντες Αξιωματικούς. 

2. Η διάρκεια εκτέλεσης των καθηκόντων για όλες τις παραπάνω πε¬ 
ριπτώσεις θα είναι ετήσια δυναμένη να παραταθεί για άλλα δύο (2) εξά¬ 
μηνα. 

3. Οι στην παράγραφο Ια Αξιωματικοί καθορίζονται με Διαταγή του 
ΓΕΣ, και οι στις παραγράφους 1β, 1γ με Διαταγή του Οικείου Σχημα¬ 
τισμού. 

Άρθρο 7 

Οικοφύλακες - (θυρωροί) 

1. Καθαριότητα των κοινοχρήστων χώρων θα εξασφαλίζεται με την 
πρόσληψη καθαριστριών μερίμνη των Διοικουσών Επιτροπών των ΣΟΑ 
και με κατάρτιση σχετικού ιδιωτικού συμφωνητικού με αυτές για περι- 
ωρισμένο χρόνο αφού προηγουμένως εξετασθεί η καταλληλότητα αυ¬ 
τών. 

2. Η αμοιβή των παραπάνω καθαριστριών θα βαρύνει τα κοινόχρη¬ 
στα των κατοικούντων αναλογικά με βάση τα τετραγωνικά μέτρα κάθε 
διαμερίσματος. 

3. Για τους θυρωρούς που μέχρι σήμερα υπάρχουν στα ΣΟΑ δεν με¬ 
ταβάλλεται τίποτε από αυτά που ισχύουν. 

Άρθρο 8 

Καθήκοντα Επιτροπών Στέγασης 

1. Ο Σχηματισμός/4ο ΕΓ δεχόμενος τις αιτήσεις για στέγαση ελέγ¬ 
χει εάν αυτές είναι πλήρεις, όπως καθορίζεται παρακάτω, και τις διαβι¬ 
βάζει στη συνέχεια στην Επιτροπή Στέγασης του άρθρου 2 του παρό¬ 
ντος. 

2. Η Επιτροπή λαμβάνουσα υπόψη τα δικαιολο-γητικά αυτά και αφού 
διαπιστώσει, με οποιοδήποτε τρόπο, την ακρίβεια αυτών και γενικά τις 
στεγαστικές ανάγκες του αιτούντος, σε συσχετισμό με τον επείγοντα χα¬ 
ρακτήρα ή μη αναλόγως των συνθηκών, έναντι και των λοιπών εκκρε¬ 
μών αιτήσεων, γνωματεύει περί του εάν πρέπει να διαταχθεί η προσω¬ 
ρινή εγκατάσταση στα ΣΟΑ και περί του χώρου ο οποίος πρέπει να δια¬ 
τεθεί, ανάλογα με τα μέλη της οικογένειας του ενδιαφερομένου συντάσ- 
σουσα σχετικό Πρακτικό. 

3. Γνωμάτευση της Επιτροπής περί του ότι συντρέχει περίπτωση 
εγκατάστασης του αιτούντος ή όχι πρέπει να αιτιολογείται επαρκώς. 

4. Μετά την εργασία αυή ο Πρόεδρος της Επιτροπής επιστρέφει όλα 
τα δικαιολογημένα με το σχετικό Πρακτικό γνωμάτευσης της Επιτρο¬ 
πής, υπογεγραμμένα από όλα τα μέλη, στο οικεί ο4ο ΕΓ, το οποίο μερι¬ 
μνά Ιεραρχικά για την έκδοση της σχετικής διαταγής περί προσωρινής 
εγκατάστασης του αιτούντος. 

5. Η ίδια Επιτροπή γνωματεύει για κάθε ζήτημα που αφορά την κα¬ 
νονική λειτουργία των ΣΟΑ με βάση αυτόν τον κανονισμό, το οποίο 
ήθελε τεθεί σ’ αυή για γνωμάτευση. 


Άρθρο 9 

Καθήκοντα Διοικούσας Επιτροπής 
Η Διοικούσα Επιτροπή έχει τις παρακάτω αρμοδιότητες: 
α. Παραλαμβάνει τα κτίρια και τα διαχειρίζεται δια του οικείου Συ¬ 
ντηρητού Κτιρίων. 

Προς τούτο συντάσσονται πλήρη μητρώα και λεπτομερή πρωτόκολλο 
που περιγράφουν όλες τις εγκαταστάσεις τα οποία και υποβάλλει σε 
αντίγραφο στο 4ο ΕΓ του Σχηματισμού. 

β. Παραδίδει, με λεπτομερή πρωτόκολλο, σε κάθε ένοικο το διαμέρι¬ 
σμά του. 

γ. Εξασφαλίζει την καλή λειτουργία του Κτιρίου και καταλογίζει στον 
υπεύθυνο κάθε φθοράς από μη συνήθη χρήση, την δαπάνη αποκατάστα¬ 
σης, όπως καθορίζεται στον παρόντα κανονισμό. 

δ. Εξασφαλίζει την καλή λειτουργία του κτιρίου με το προσωπικό που 
διατίθεται στη Φρουρά. 

ε. Υποβάλλει τις προτάσεις της και προκαλεί τις Διαταγές της Διοί¬ 
κησης για κάθε ζήτημα το οποίο χρειάζεται ρύθμιση. 

στ. Αναφέρει αυθημερόν στον Σχηματισμό περί της τυχόν αποχώρη¬ 
σης ενοίκου Αξιωματικού από το Διαμέρισμα που διαθέτει, λόγω μετά¬ 
θεσης ή άλλης αιτίας, ή εάν υπάρχουν κλειστά και αχρησιμοποίητα δια¬ 
μερίσματα παρ’ ότι αυτά έχουν διατεθεί σε Αξιωματικούς. 

ζ. Προβαίνει, με βάση τις διατάξεις που ισχύουν, δια του Συντηρητού 
Κτιρίων στην αποκατάσταση των γενομένων φθορών ή ζημιών από 
υπαιτιότητα των ενοίκων, σε βάρος αυτών. 

η. Παρακολουθεί και εκδίδει τις εντολές και οδηγίες που αναγκαιούν 
για την καθαριότητα του Κτιρίου. 

θ. Προκαλεί τις διαταγές του Σχηματισμού για την κατά καιρούς 
απολύμανση αποθηκών ύδατος, άλλων κοινοχρήστων χώρων κ.λπ. 

Άρθρο 10 

Καθήκοντα Συντηρητού Κτιρίων 

1. Ο Συντηρηής των ΣΟΑ παραλαμβάνει τα κτίρια όπως καθορίζε¬ 
ται στο άρθρο 9 και διαχειρίζεται αυτά υπεύθυνα, παρακολουθούμενος 
και ελεγχόμενος στό έργο του από την Διοικούσα Επιτροπή. 

2. Παραδίδει ή παραλαμβάνει με πρωτόκολλο τα διαμερίσματα μό¬ 
λις εκδοθεί διαταγή στέγασης ή υποστέγασης σε καλή κατάσταση και 
ενημερώνει την Διοικούσα Επιτροπή και τον ένοικο Αξιωματικό για 
κάθε φθορά από μη συνήθη χρήση για την άμεση αποκατάσταση όπως 
καθορίζεται στο προηγούμενο άρθρο. 

3. Τηρεί τα αναγκαιούντα για την καλή διεξαγωγή της υπηρεσίας 
του βιβλία (Μητρώα οικημάτων και διαμερισμάτων, βιβλίο διαχείρισης 
καυσίμων, βιβλίο καταλογισμού δαπανών). 

4. Μεριμνά και ενδιαφέρεται για την άρτια συνήρηση των κτιρίων 
και την άμεση αποκατάσταση κάθε φθοράς, όπως καθορίζεται με τον 
κανονισμό αυτό. 

5. Ενεργεί για την γρήγορη αποκατάσταση τωΛρθορών που δεν επι¬ 
δέχονται αναβολή και εξασφαλίζει την συνέχιση της κανονικής λειτουρ¬ 
γίας των ΣΟΑ. 

6. Ο Συντηρηής παρακολουθεί και αναφέρει αμέσως στην Διοικούσα 
Επιτροπή την εκκένωση οποιουδήποτε διαμερίσματος, καθώς και την 
μη έγκαιρη αποχώρηση κάθε Στρατιωτικού. 

7. Επίσης αναφέρει για κάθε διαμέρισμα το οποίο επί μακρόν παρα¬ 
μένει κλειστό, έστω και εάν ο ενοικών Αξιωματικός ανέφερε ή όχι την 
προσωρινή ή οριστική αποχώρησή του από τη Φρουρά. 

8. Προκαλεί τις διαταγές του Σχηματισμού για την κατά καιρούς 
απολύμανση αποθηκών ύδατος, άλλων κοινοχρήστων χώρων κ.λπ. 

Άρθρο 11 

Δικαιούμενοι Στέγασης 

1. Στα ΣΟΑ δύνανται, ανάλογα με τις ανάγκες, να εγκαθίστανται έγ¬ 
γαμοι Αξιωματικοί και Ανθυπασπιστές με τις οικογένειές τους, που 
υπηρετούν στην Φρουρά όπου λειτουργούν τα ΣΟΑ, εφ’ όσον δεν διαθέ¬ 
τουν ιδιόκτητη κατοικία στην Φρουρά αυή. 

2. Επίσης δικαιούνται στέγαησς στα ΣΟΑ εγγάμων και άγαμοι Αξι¬ 
ωματικοί οι οποίοι αποδεδειγμένα ζουν μαζί με τους γονείς τους ή άγα¬ 
μες αδελφές, καθώς επίσης ανήλικους αδελφούς, αλλά σε κάθε περί¬ 
πτωση προτιμούνται οι έγγαμοι με τα παιδιά. 

3. Τα διαμερίσματα διατίθενται από άποψη αριθμού δωματίων ανά¬ 
λογα με τα μέλη της οικογένειας, προτιμωμένων μεταξύ του ίδιου αριθ- 

μού μελών των κατά βαθμό ανωτέρων ή μεταξύ ομοιοβάθμων των Αρ¬ 
χαιότερων Αξιωματικών. 

4. Οι άγαμοι χωρίς οικογένεια Αξκοί, Ανθυπασπιστές και ΔΕΑ δι¬ 
καιούνται στέγασης στα Ειδικά Στρατιωτικά Οικήματα, εκτός από την 
περίπτωση του άρθρου 4 παράγραφος 2. 

5. Στις Φρουρές όπου δεν εδρεύει Σχηματισμός, ο ανώτερος Διοικη¬ 
τής Φρουράς δικαιούται στέγασης με απόλυτη προτεραιότητα. 

6. Οι Διοικητές Σχηματισμών, οι Ανώτατοι Αξιωματικοί, οι Συνταγ¬ 
ματάρχες και οι Επιτελάρχες των Σχηματισμών της Φρουράς δικαιού¬ 
νται στέγασης με απόλυτη προτεραιότητα ανεξάρτητα εάν συνοδεύονται 
από τα μέλη της οικογένειάς των εφ’ όσον έχουν δικαίωμα στέγασης 
λαμβανομένων υπόψη των δεσμεύσεων της παραγράφου ΙΟγ. Επίσης 
με απόλυτη προτεραιότητα στεγάζονται οι πολύτεκνοι Αξιωματικοί εφ’ 
όσον έχουν δικαίωμα στέγασης. 

7. Για τους λοιπούς Αξιωματικούς η προτεραιότητα στέγασης με¬ 
ταξύ αυτών που δικαιούνται τοιαύτης ρυθμίζεται με βάση τα κριτήρια 
που καθορίζονται στο ΠΑΡΑΡΤΗΜΑ «Β» τα οποία δύνανται κάθε φορά 
να αναπροσαρμόζονται με Διαταγή του ΓΕΣ. 

8. Οι Στρατιωτικοί Ιερείς, δύνανται κατά την κρίση των Διοικητών 
Σχηματισμών, να στεγάζονται στα ΣΟΑ κατά προτεραιότητα, εφ’ όσον 
συνοδεύονται από οικογένεια. 

9. Έγγαμοι Αξιωματικοί χωρίς οικογένεια οι οποίοι διαμένουν στην 
Φρουρά δύναται κατά την κρίση του Διοικητού του οικείου Σχηματισμού 
και εφ’ όσον υπάρχουν διαθέσιμα διαμερίσματα, να στεγάζονται στα 
ΣΟΑ εγγάμων εφ’ όσον αποδεδειγμένα οι οικογένειές των παραμένουν 
μακριά για λόγους σπουδών των παιδιών σε Λύκεια ή Ανώτερες -Ανώ¬ 
τατες Σχολές καί σοβαρές ασθένειες που βεβαιώνονται από την ΔΥΓ. 

10. Διευκρινίζονται τα παρακάτω: 

α. Ανάλογα με τις επιχειρησιακές ανάγκες και κατά την κρίση του 
Σχηματισμού είναι δυνατόν σε ότι αφορά μόνο στη στέγαση στα ΣΟΑ να 
ομαδοποιηθούν Φρουρές και το σύνολο αυτών να θεωρείαι σαν μία 
Φρουρά. 

β. Σε περίπτωση Αξιωματικού ο οποίος έχει σύζυγο Αξιωματικό η 
στέγαση στα ΣΟΑ θεωρείται σαν στέγαση οικογένειας για όποιον από 
τους δυο υποβάλλει την σχετική αίτηση, περιορίζεται σε μία διετία και 
για την συγκεκριμένη Φρουρά επηρεάζει και τους δύο συζύγους με ανά¬ 
λογη ενημέρωση των δύο καρτελλών. Εάν υπηρετούν σε διαφορετική 
Φρουρά έχουν δικαίωμα να υποβάλλουν αίτηση για στέγαση με μέλη οι¬ 
κογένειας αυτά που θα συνοδεύουν καθένα ξεχωριστά. 

γ. Οι Συνταγματάρχες και οι Επιτελάρχες εφ’ όσον δεν συνοδεύονται 
από την οικογένειά τους θα στεγάζονται με απόλυτη προτεραιότητα 
στους Ξενώνες όπου υπάρχουν και σε διαμερίσματα με το μικρότερο 
αριθμό δωματίων των ΣΟΑ (στα διαμερίσματα των 3-4 δωματίων ανά 
2 και 3 αντίστοιχα) και σε καμιά περίπτωση δεν θα υπάρχει δέσμευση 
διαμερισμάτων. 

Άρθρο 12 

Μη δικαιούμενοι Στέγασης 

1. Όσοι διαθέτουν ιδίαν κατοικίαν ή προικώαν τοιαύτην στην 
Φρουρά όπου υπηρετούν. 

2. Κατ’ εξαίρεση από τις παραπάνω περιοριστικές διατάξεις, μπο¬ 
ρούν να στεγασθούν στα ΣΟΑ κατά την κρίση των Επιτροπών Στέγασης 
και με απόφαση των Δκτών των Σχηματισμών και Αξιωματικοί που δεν 
δικαιούνται στέγασης εφ’ όσον: 

α. Υπάρχουν διαθέσιμα διαμερίσματα για την χρήση των οποίων κα¬ 
νένας από όσους δικαιούνται και υπηρετούν στην Φρουρά δεν υπέβοιλε 
σχετική αίτηση. 

β. Οι Αξιωματικοί που στεγάζονται κατ’ αυτόν τον τρόπο αναλαμβά¬ 
νουν την υποχρέωση, με βάση υπεύθυνη δήλωσή τους, να εγκαταλεί- 
ψουν το οίκημα μέσα σε τρεις μήνες από την ημέρα που θα ειδοποιηθούν 
από τον Σχηματισμό ότι το οίκημα ή το διαμέρισμα που τους διατέθηκε 
χρειάζεται για την στέγαση συναδέλφων των που δικαιούνται στέγασης. 

3. Δεν επιτρέπεται η πέραν του τριμήνου εκκρεμότητα σε αίτηση στέ¬ 
γασης Αξιωματικού που δικαιούται, εφ’ όσον σ’ οποιοδήποτε οίκημα 
της Φρουράς στεγάζεται Αξιωματικός που δεν δικαιούται κανονικά. 

Άρθρο 13 
Μέλη Οικογένειας 

1. Μέλη οικογένειας αυτών που σύμφωνα με τα παραπάνω δικαιού¬ 
νται να εγκατασταθούν προσωρινά στα ΣΟΑ, θεωρούνται η σύζυγος, τα 
παιδιά, οι γονείς, οι άγαμες αδελφές, οι ανήλικοι αδελφοί, και η οικι¬ 


στική βοηθός, εφ’ όσον η σύνθεση της οικογένειας του Αξιωματικού την 
δικαιολογεί. 

2. Οι γονείς και οι αδελφοί θα υπολογίζονται εφ’ όσον συντηρούνται 
αποκλειστικά από τον Αξιωματικό και αποδεδειγμένα συμβιούν με αυ¬ 
τόν τουλάχιστον για ένα χρόνο πριν την εγκατάσταση στα ΣΟΑ. 

Άρθρο 14 

Απαιτούμενα Δικαιολογητικά 

1. Για να ατεγασθεί ο Αξιωματικός στα ΣΟΑ υποβάλλει στη Μονάδα 
του: 

α. Αναφορά περί της επιθυμίας του να στεγασθεί στα ΣΟΑ. 
β. Υπεύθυνη δήλωση στην οποία να φαίνονται τα παρακάτω: 

1) Τα μέλη της οικογένειάς του περί των οποίων το άρθρο 13 αυτού 
του Κανονισμού, ή ότι είναι άγαμος, χωρίς οικογένεια. 

2) Ότι δεν διαθέτει αυτός ή μέλος της οικογένειάς του ιδιοκτήτη κα¬ 
τοικία στην Φρουρά που υπηρετεί. 

3) Ότι αυτός και η οικογένειά του θα εγκαταλείψουν απροφάσιστα 
τον χώρο εγκατάστασης στα ΣΟΑ που θα του διατεθεί, αμέσως μόλις 
διαταχθεί τούτο σύμφωνα με τις διατάξεις αυτού του Κανονισμού. 

4) Ότι υποχρεούται να παραδώσει το διαμέρισμα κατά την αποχώ¬ 
ρησή του στην κατάσταση που το παρέλαβε. 

5) Ότι αποδέχεται όλα όσα αναφέρονται σ’ αυτόν τον Κανονισμό. 

2. Η Μονάδα που τηρεί τα ατομικά έγγραφα του Αξιωματικού υπο¬ 
βάλλει στο 4ο ΕΓ του Σχηματισμού ή Συγκροτήματος τα παραπάνω δι- 
καιολογητικά επισυνάπτουσα και αντίγραφο της καρτέλλας στέγασής 
του στα ΣΟΑ-ΣΟΜΥ (4ο ΕΓ/2/1980). 

3. Αξιωματικοί για τους οποίους έχει εκδοθεί Δγή μετάθεσης με ημε¬ 
ρομηνία χορήγησης Φ.Π μετά την ίη Σεπτεμβρίου, μπορούν να υπο¬ 
βάλλουν στη Μονάδα τους, για το 4ο ΕΓ του Σχηματισμού ή το Συ¬ 
γκρότημα στο οποίο υπάγεται η νέα Μονάδα τους τα παραπάνω δικαιο- 
λογητικά για τη στέγαση στο ΣΟΑ. Αυτά θα λαμβάνονται υπ’ όψη από 
τις Επιτροπές Στέγασης κατά την συνεδρίαση της 1ης Σεπτεμβρίου ανε¬ 
ξάρτητα χρόνου υποβολής των και εφ’ όσον η οικογένειά τους θα μετα¬ 
κινηθεί στη νέα Φρουρά μέσα στο Σεπτέμβριο. 

4. Λοιποί Αξιωματικοί που μετατίθενται και παίρνουν Φ.Π προ της 
. 30 Αυγούστου θα υποβάλουν τα δικαιολογητικά στέγασης στα ΣΟΑ 

μετά την παρουσίασή τους στη νέα Μονάδα. . 

Άρθρο 15 

Αποχώρηση των Αξιωματικών από τα Διαμερίσματα που Διατέθη¬ 
καν 

1. Η σύμφωνα με τα παραπάνω στα ΣΟΑ προσωρινή εγκατάσταση 
λήγει και όσοι έχουν εγκατασταθεί οφείλουν (αυτοί και τα μέλη της οι- 
κογένειάς τους) απροφάσιστα να αποχωρήσουν από τους χώρους που 
τους έχουν διατεθεί στις παρακάτω περιπτώσεις: 

α. Στην περίπτωση μετάθεσης του Αξιωματικού σε άλλη Φρουρά, 
β. Στην περίπτωση αποστρατείας ή με οποιοδήποτε άλλο τρόπο εξό¬ 
δου του Αξιωματικού από την ενεργό Υπηρεσία. 

γ. Στην περίπτωση κατά την οποία ο Αξιωματικός ή κάποιο μέλος 
της οικογένειάς του ήθελε με οποιοδήποτε τρόπο αποκτήσει ιδιόκτητη 
κατοικία στην Φρουρά στην οποία υπηρετεί. 

δ. Εάν δεν καταβάλει τα χρηματικά ποσά που αναλογούν σ’ αυτόν 
μέσα στις προθεσμίες που καθορίζουν οι σχετικές διαταγές. 

ε. Σε κάθε περίπτωση κατά την οποία με γνωμάτευση, της οικείας 
Επιτροπής περί της οποίας το άρθρο 8 ήθελε κριθεί ότι υπάρχει υπαιτιό¬ 
τητα του Αξιωματικού ή της οικογένειας αυτού που να εμποδίζει την 
ομαλή συνοίκηση στο κτίριο. 

2. Κανένας δεν μπορεί να παραμείνει στα ΣΟΑ πλέον της διετίας 
στην αυτή Φρουρά εκτός των αναφερομένων στις παραγράφους 5 και 6 
του άρθρου 11. 

3. Μπορεί να παραταθεί η στέγαση και πέραν της διετίας σε πολύ 
εξαιρετικές περιπτώσεις όπως είναι: · 

α. Αξιωματικοί με πολλά παιδιά. 

β. Πολυδάπανες ασθένειες που βεβαιώνονται από την ΔΥΓ. 
γ. Ύπαρξη κενών διαμερισμάτων στα ΣΟΑ. 

Στην περίπτωση αυτή αμέσως μόλις άλλος Αξιωματικός που δι¬ 
καιούται στέγαση, ζητήσει να στεγασθεί, εκδίδεται διαταγή αποστέγα- 
σης η οποία εκτελείται μέσα σε ένα τρίμηνο. 

δ. Μετάθεση Αξιωματικού που στεγάζεται και μέχρι την ημερομηνία 
μετάθεσης που γράφεται στη διαταγή. 

4. Δικαίωμα παράτασης της στέγασης των παραπάνω περιπτώσεων 
της παραγράφου 3 έχουν: 

α. Οι Διοικητές Στρατιάς, ΣΣ, ΑΣΔΕΝ και ΣΔΑ για την περίπτωση 
3α και για χρόνο σύμφωνα με την κρίση τους. 

β. Όσοι εκδίδουν τις διαταγές Στέγασης - Αποστέγασης για τις άλ¬ 
λες περιπτώσεις. 

5. Στην διαταγή αποστέγασης καθορίζεται και η προθεσμία μέσα 
στην οποία αυτός που αποχωρεί πρέπει να παραδώσει ελεύθερο τον 
χώρο που του διατέθηκε. Η προθεσμία αυτή δεν μπορεί να είναι μεγαλύ¬ 
τερη από ένα μήνα για όλες τις περιπτώσεις, εκτός από την αποχώρηση 
του Αξιωματικού από την ενεργό Υπηρεσία, οπότε η προθεσμία, δεν 
μπορεί να είναι μεγαλύτερη των δύο (2) μηνών. 

6. Στην περίπτωση μετάθεσης Αξιωματικών σε Μονάδες άλλης 
Φρουράς, πριν τη συμπλήρωση διετίας, στις οποίες, κατά την κρίση αυ¬ 
τού που εκδίδει την διαταγή αποστέγασης μετά προηγούμενη γνωμά¬ 
τευση της Επιτροπής, δεν μπορούν αυτοί να μετακαλέσουν πλησίον των 
τις οικογένειές τους, η προθεσμία παραμονής τούτων στο οίκημα μπορεί 
να παραταθεί, μέχρι την συμπλήρωση από την αρχική των εγκατά¬ 
σταση μιας διετίας. 

7. Για όσους πηγαίνουν για εκπαίδευση εκτός Φρουράς, στην δικαιο¬ 
δοσία της οποίας υπάγονται τα ΣΟΑ, μπορεί μετά από αίτησή τους, να 
επιτραπεί η παραμονή της οικογένειάς των, εφ’ όσον δεν έγινε ανάκληση 
αυτής από τον Αξιωματικό, μέχρι την συμπλήρωση διετίας από την αρ¬ 
χική των εγκατάσταση. 

8. Εάν η προθεσμία που τάσσεται με την διαταγή που εκδίδεται σύμ¬ 
φωνα με τα παραπάνω ή εκείνη που καθορίζεται με το άρθρο αυτό ήθελε 
περάσει χωρίς ο Αξιωματικός ή οικογένειά του να αποχωρήσει οικειοθε- 
λώς από τον χώρο που του διατέθηκε για την προσωρινή των εγκατά¬ 
σταση στο κτίριο, ενεργείται αποβολή αυτού από τον χώρο χωρίς άλλη 
διατύπωση. 

9. Η αποβολή όσων δυστροπούν ενεργείται κατά την νόμιμη διαδικα¬ 
σία εφαρμοζομένου στην προκειμένη περίπτωση και του Νόμου «Περί 
Καταστάσεως Αξιωματικών». 

10. Οι διαταγές στέγασης και αποστέγασης κοινοποιούνται απαραί¬ 
τητα στην Αρχή που μισθοδοτεί τον Αξιωματικό και σ’ αυτόν που τηρεί 
τα ατομικά έγγραφα τούτου για την ενημέρωση της σχετικής καρτέλλας 
στέγασης. 

11. Στην περίπτωση μετάθεσης κάποιου Αξιωματικού, στο αναλυ¬ 
τικό φύλλο μισθοδοσίας αναγράφονται απαραίτητα οι υπέρ ΜΤΣ/ΣΟΑ 
και ΤΕΒΑ (καύσιμα) κρατήσεις για το χρονικό διάστημα κατά το οποίο 
με βάση τη σχετική διαταγή θα παραμείνει τυχόν στα ΣΟΑ η οικογένειά 
του, ώστε η Μονάδα που υποδέχεται τον Αξιωματικό να προβαίνει στην 
παρακράτηση της οφειλής. 

12. Εφ’ όσον νεοκατασκευαζόμενα ΣΟΑ αποπερατωθούν και διατε¬ 
θούν για στέγαση Αξιωματικών στην περίοδο Νοεμβρίου - Μαρτίου, 
τότε η αποστέγαση των πρώτων Αξιωματικών που θα κατοικήσουν σ’ 
αυτά, είναι δυνατόν να παραταθεί με έγκριση του Σχηματισμού πέραν 
της διετίας και μέχρι την 30 Ιουνίου κατά παρέκκλιση των παραγρά¬ 
φων 2 και 3 του άρθρου αυτού. 

Άρθρο 16 

Υποχρεώσεις Ενοικούντων Στρατιωτικών 

1. Οι Αξιωματικοί που εγκαθίστανται σύμφωνα με τα παραπάνω στα 
ΣΟΑ έχουν τις παρακάτω υποχρεώσεις: 

α. Είναι υπεύθυνοι για τους ίδιους και τα μέλη των οικογενειών των 
ως προς την συμπεριφορά αυτών για την αρμονική συμβίωση με τους 
συναδέλφους τους στο κτίριο. 

β. Είναι υπεύθυνοι για την χρησιμοποίηση του χώρου που τους διατέ¬ 
θηκε και για κάθε φορά που δεν προέρχεται από την συνήθη χρήση. 

γ. Είναι υποχρεωμένοι να καταβάλουν ανελλιπώς την αξία χρήσης 
που καθορίζεται με αυτόν τον Κανονισμό καθώς και τα έξοδα που προ¬ 
έρχονται από τα κοινόχρηστα. 

δ. Είναι υποχρεωμένοι να εγκαταλείψουν τον χώρο που τους διατέ¬ 
θηκε αμέσως μόλις ήθελε διαταχθεί αυτό σύμφωνα με τις διατάξεις αυ¬ 
τού του Κανονισμού. 

ε. Η συμμόρφωση σε κάθε οικονομική, διοικητική ή άλλη υποχρέ¬ 
ωση, που αφορά στο σύνολο των ενοικούντων Αξιωματικών είναι υπο¬ 
χρεωτική για όλους και δεν επιτρέπεται καμία εξαίρεση. 

στ. Είναι υποχρεωμένοι όπως αναφέρουν αυθημερόν στην Διοικούσα 
Επιτροπή ΣΟΑ και Σχηματισμό κάθε διαταγή μετάθεσης ή απόσπασης 
για εκπαίδευση, θέσεώς των σε αποστρατεία κλπ. που εκδίδεται καθώς 
και την ημερομηνία εκκένωσης του διαμερίσματος των. 


ζ. Υποχρεούνται στην τήρηση απόλυτης καθαριότητας στους χώρους 
που τους ανήκουν και στους κοινόχρηστους που επίσης ανήκουν σ’ αυ¬ 
τούς σύμφωνα με τις αποφάσεις της οικείας Διοικούσας Επιτροπής, κα¬ 
θώς και στην εξασφάλιση της ησυχίας που επιβάλλεται (αποφυγή θορύ¬ 
βων κλπ. ιδιαίτερα κατά τις ώρες ανάπαυσης) και γενικά της καλής γει¬ 
τονίας με τους λοιπούς συνοικούντες. 

η. Απαγορεύουν στα παιδιά τους την αναγραφή δια μολυβδίδων 
στους τοίχους, διαδρόμους κλπ. χώρους, την φθορά και ρύπανση αυτών 
και καθίστανται υπεύθυνοι για κάθε τέτοια φθορά που προξενείται. 

Β. Κάθε παράβαση των παραπάνω υποχρεώσεων του Αξιωματικού, 
έχει σαν συνέπεια την αποβολή αυτόυ από τον χώρο που του διατέθηκε. 

ι. Επίσης ο ενοικών Αξιωματικός υποχρεούται όπως πριν την παρά¬ 
δοση του διαμερίσματος, προβαίνει με δικές του δαπάνες στην αποκατά¬ 
σταση των φθορών που προξενήθηκαν από την μη συνήθη χρήση. Η δια¬ 
πίστωση της αποκατάστασης των φθορών και της καλής κατάστασης 
του διαμερίσματος που παραδίδεται λαμβάνει χώρα από την Διοικούσα 
Επιτροπή των ΣΟΑ. 

2. Οι Σχηματισμοί μπορούν να εκδώσουν κανονιστικές διαταγές 
εσωτερικής λειτουργίας των ΣΟΑ της ΖΕ των. 

Άρθρο 17 

Μηνιαία Βασικά Μισθώματα 

1. Η επιβάρυνση ενοικίων με τα παρεχόμενα από την Υπηρεσία Καύ¬ 
σιμα για τη λειτουργία της κεντρικής θέρμανσης κάθε χειμερινής περιό¬ 
δου και για τους μήνες λειτουργίας καθορίζεται από το ΓΕΣ/ 
ΔΥΠΟΣΤΗ με την έκδοση για το σκοπό αυτό σχετικών διαταγών. 

2. Για τους πέραν της διετίας παραμένοντες στα ΣΟΑ για οποιαδή¬ 
ποτε αιτία η αξία χρήσης για το Ιο εξάμηνο αυξάνεται κατά 30% και 
για το 2ο εξάμηνο κατά 50%. Εξαιρούνται από την περίπτωση αυτή 
όσοι παραμένουν στα ΣΟΑ πέραν της διετίας λόγω εξαιρετικού γεγονό¬ 
τος (θάνατος ή βαρειά ασθένεια) με την έγκριση των αναφερομένων στο 
άρθρο 15 παράγρ. 4α Σχηματισμών. 

3. Οι Μονάδες που ενεργούν τη μισθοδοσία των Αξιωματικών που 
ενοικούν στα ΣΟΑ, υποχρεούνται όπως παρακρατούν από τις αποδοχές 
κάθε μήνα με τη μέριμνα των Διαχειριστών Χρηματικού, ή Αξιωματι¬ 
κού πληρωμών αυτών, την καθΟριζομένη για καθένα απ’ αυτούς αξία 
χρήσης με την έκδοση διπλότυπης απόδειξης και στη συνέχεια κατάθε¬ 
σης αυτής συγκεντρωτικά με ονομαστική κατάσταση από τα παραπάνω 
οικονομικά όργανα στο οικείο ΚΤΣ έναντι ισόποσης διπλότυπης απόδει¬ 
ξης· 

4. Η ίδια παραπάνω διαδικασία ακολουθείται και για την κράτηση 
που ενεργείται για καύσιμα ΣΟΑ (ΤΕΘΑ/Καύσιμα) η οποία αποδίδεται 
στο ΤΕΘΑ με τη μέριμνα και ευθύνη των οικείων ΚΤΣ. 

5. Τα μηνιαία βασικά μισθώματα κατά βαθμό και Τύπο ΣΟΑ καθο¬ 
ρίζονται στο ΠΑΡΑΡΤΗΜΑ «Γ». 

Άρθρο 18 

Δαπάνες Συντήρησης Κτιρίων, Λειτουργίας και Επισκευής Εγκαταστά¬ 
σεων ΣΟΑ 

1. Οι δαπάνες συντήρησης κτιρίων και λειτουργίας εγκαταστάσεων 
των ΣΟΑ διακρίνονται στις παρακάτω: 

α. Δαπάνες για ζημιές ή φθορές που οφείλονται σε υπαιτιότητα των 
ενοικούντων Αξιωματικών ή μελών των οικογενειών των. 

β. Δαπάνες για ζημιές ή φθορές που οφείλονται στην συνήθη χρήση 
των οικημάτων, ή σε ανωτέρα βία και για τις οποίες κανένας από τους 
ενοικούντες δεν ευθύνεται. 

γ. Δαπάνες για κοινές παροχές (ύδρευσης, ηλεκτροφωτισμού, αναβα¬ 
τήρων, κεντρικής θέρμανσης, απορριμάτων κοινοχρήστων χώρων και 
μισθοδοσία θυρωρών ή στην περίπτωση μη πρόσληψης θυρωρών, κατά 
την παράγραφο 2 του άρθρου 7 καθαριότητος). 

2. Δαπάνες με υπαιτιότητα ενοικούντων. 

α. Όσοι ενοικούν στα ΣΟΑ υποχρεούνται στην άμεση αποκατάσταση 
κάθε ζημιάς ή φθοράς που οφείλεται σε υπαιτιότητά τους ή των μελών 
της οικογένειάς τους. 

β. Για το σκοπό αποκατάστασης των συνήθων φθορών και ανακαίνι¬ 
σης γενικά των διαμερισμάτων Σ0Α κατά την αναχώριση των ενοικού- 
ντων και πριν την εγκατάσταση των νέων, οι Μονάδες που ενεργούν τις 
παρακρατήσεις των μισθωμάτων Αξιωματικών που ενοικούν στα ΣΟΑ, 
υποχρεούνται να παρακρατούν το 25% κάθε μηνιαίου μισθώματος. 

γ. Τα παραπάνω χρηματικά ποσά θα φέρονται στις αποθέσεις της 
Διαχείρισης Χρηματικού στην μερίδα «Ανακαίνιση ΣΟΑ». Σε βάρος της 

μερίδας αυτής θα καταλογίζονται οι αναφερθείσες δαπάνες οι οποίες θα 
πραγματοποιούνται με μέριμνα της Διοικούσας Επιτροπής ΣΟΑ και θα 
βγκρίνονται από τον οικείο Σχηματισμό /4ο ΕΓ. Υπόψη ότι οι δαπάνες 
αυτές υπόκεινται στις νόμιμες κρατήσεις. 

δ. Με μέριμνα των Σχηματισμών - Συγκροτημάτων και με τα χρη- - 
ματικά ποσά των παραγράφων 2 και 3 θα ανακαινίζονται τα διαμερί¬ 
σματα μετά την αποχώρηση των ενοικούντων και πριν αυτά παραδο- 
θοΰν στους νέους ενοίκους. 

3. Δαπάνες συνήθους χρήσης ή ανωτέρας βίας: 

α. Για την αντιμετώπιση των δαπανών συνήθους χρήσης ή ανωτέρας 
βίας, κάθε χρόνο με διαταγή θα διατίθενται από το ΓΕΣ/ΔΥΠΟ στους 
Σχηματισμούς και ανάλογα με τον αριθμό των ΣΟΑ που διαθέτουν οι 
σχετικές πιστώσεις μέσα στις οποίες θα πραγματοποιούνται και θα 
εγκρίνονται απ’ αυτούς. 

Το ΤΕΘΑ στη συνέχεια της διαταγής διάθεσης της πίστωσης από 
ΓΕΣ/ΔΥΠΟ θα εκδίδει ΧΕΠ στο όνομα των ΚΤΣ/Σχηματισμών ή άλ¬ 
λων Μονάδων δικαιοδοσίας των Σχηματισμών. 

Οι δαπάνες αυτές θα καταλογίζονται σε βάρος του προϊόντος των πα¬ 
ραπάνω ΧΕΠ. 

Οι παραπάνω δαπάνες που οφείλονται στη συνήθη χρήση των ΣΟΑ 
για τις οποίες κανένας από τους ενοικούντες δεν ευθύνεται βαρύνουν 
τους πόρους του ΤΕΘΑ. Αυτές ενεργούνται μετά από εισήγηση της Διοι- 
κούσης Επιτροπής από τον Συντηρητή Κτιρίων, όπως στο άρθρο 5 κα¬ 
θορίζεται με εγκριτική διαταγή των Σχηματισμών στους οποίους θα 
υποβάλλονται όλα τα σχετικά δικαιολογητικά της γενομένης δαπάνης 
μετά από τεχνικοοικονομικό έλεγχο ενεργούμενο από αυτούς και εκκα¬ 
θάριση από (αντίστοιχα ΕΛΔΑΠ κάθε Σχηματισμού. 

Στη συνέχεια οι εγκεκριμένες εαυτές δαπάνες θα διαβιβάζω 
τις παραπέρα ενέργειες προς εξόφλησή τους και μετά απόδοσή τους συ- 
γκετρωτικό σύμφωνα με την παραπάνω καθοριζόμενη διαδικασία και 
σε βάρος των οικείων ΧΕΠ. 

β. Οι παραπάνω εργασίες συντήρησης θα αντιμετωπίζονται κατά 
βάση με φροντίδα του Σχηματισμού. Στις ΔΣΕ θα ανατίθενται κατά την 
κρίση του Σχηματισμού εργασίες συντήρησης οι οποίες είναι εκτεταμέ¬ 
νες και απαιτούν ειδικές γνώσεις. 

γ. Με διαταγές των Σχηματισμών θα διατάσσονται Αξιωματικοί ΜΧ 
να ενεργούν ετήσιες επιθεωρήσεις προς διαπίστωση της κατάστασης 
των κτιρίων από άποψης φθορών, συντήρησης και ελλείψεων, θα υπο¬ 
βάλλουν δε σ’ αυτούς (4ο ΕΓ) μέχρι τέλος Αυγούστου κάθε χρόνου λε¬ 
πτομερείς εκθέσεις για την κατάσταση γενικά των ΣΟΑ. 

4. Δαπάνες για κοινές παροχές: 

Για τις διάνες κοινών παροχών (ηλεκτρισμού, κίνησης, ανελκυστή¬ 
ρων ύδρευσής, κεντρικής θέρμανσης, απορριμάτων κοινοχρήστων χώ¬ 
ρων, καθαριότητας, οικοφυλάκων, εκκένωσης βόθρων κ.λπ.) ισχύουν 
τα ίδια με τις ιδιωτικές πολυκατοικίες. 

Αυτές βαρύνουν τους ενοικούντες Αξιωματικούς και ενεργούνται από 
τον Συντηρητή Κτιρίων με τη φροντίδα της Μονάδας που μισθοδοτεί 
τους ενοικούντες Αξιωματικούς, εγκρινόμενες τελικά από τη Διοικούσα 
Επιτροπή η οποία και κατανέμει το σχετικό ποσό στους ενοικούντες Αξι¬ 
ωματικούς κατ’ αναλογία με τους χώρους που κατέχουν. Τα βαρύνοντα 


κάθε Αξιωματικό για την αιτία αυτή ποσά αναγράφονται σε ιδιαίτερη 
ονομαστική κατάσταση που αποστέλεται κατά μήνα στη χρηματική Δια¬ 
χείριση, χωρίς να καταχωρούνται στη μισθοδοτική κατάσταση και κρα¬ 
τούνται από τις αποδοχές τους, ώστε να αποδοθεί έτσι ή σε βάρος των 
συντηρητών κτιρίων δημιουργουμένη προκαταβολή. 

' 5. Στις περιπτώσεις κατά τις οποίες ο εστεγασμένος Αξιωματικός για 
οποιαδήποτε αιτία εγκαταλείψει το ΣΟΑ υποχρέούται να καταβάλει το 
χρηματικό ποσό που αναλογεί για τις κοινόχρηστες δαπάνες μέχρι την 
ημερομηνία αποχώρησής του. 

6. Οι κοινόχρηστες δαπάνες των κενών διαμερισμάτων των ΣΟΑ, 
πλην κεντρικής θέρμανσης του λοιπού θα βαρύνουν το ΤΕΘΑ κατά 
50% και το ΜΤΣ κατά 50%. Οι σχετικές δαππάνες θα παρακρατού- 
νται από τα μισθώματ των ενοικούντων Αξιωματικών, πριν αυτά απο- 
στέλλονται από τα οικεία ΚΤΣ στο ΜΤΣ. 

Άρθρο 19 

Τηρούμενες Καρτέλλες - Βιβλία - Καταστάσεις 

1. Τα 4α ΕΓ Σχηματισμών, τα οποία χειρίζονται τα θέματα των 
ΣΟΑ, για την ευχερή διοικητική και οικονομική παρακολούθηση των 
ενοικούντων σ’ αυτά Αξιωματικών, θα τηρούν ξεχωριστές καρτέλλες 
για κάθε οίκημα στις οποίες θα περιέχονται τα εξής στοιχεία: 

Αριθμός Μητρώου - Περιγραφή Οικήματος - Βαθμός - Όπλο - 
ονοματεπώνυμο Αξιωματικού - Μονάδα στην οποία υπηρετεί - Μο¬ 
νάδα από την οποία μισθοδοτείται - Αριθμός διαταγής εγκατάστασης - 
Πρακτικό Επιτροπής στέγασης - Διατεθέν διαμέρισμα και αριθμός Δω- 
- Προστατευόμενα Μέλη - Ημερομηνία εγκατάστασης - κατα- 
ραλόμενο χρηματικό ποσό (όπως υπόδειγμα ΠΑΡΑΡΤΗΜΑΤΟΣ «Α»). 

2. Το ΜΤΣ θα παρακολουθεί επίσης της εκπλήρωση των οικονομι¬ 
κών υποχρεώσεων των ενοικούντων Αξιωματικών με ειδικό λογιστικό 
σύστημα καρτελλών για κάθε άτομο και ΣΟΑ. 

3. Οι μονάδες που τηρούν τα ατομικά έγγραφα των Αξιωματικών να 
ενημερώνουν ανελλιπώς τις καρτέλλες στέγασης στα ΣΟΑ (Υπ. 4ο ΕΓ/ 
2/1980). 

Άρθρο 20. 

' Τελικές Διατάξεις 

1. Κάθε ΣΟΑ με την αποπεράτωσή του παίρνει με διαταγή του 
ΤΕΘΑ αύξοντα αριθμό μητρώου. 

2. Η αρίθμηση γίνεται ξεχωριστά για κάθε τύπο ΣΟΑ. 

3. Ειδικός Εσωτερικός Κανονισμός λειτουργίας.κάθε ΣΟΑ εκδίδεται 
με την μέριμνα του οικείου Σχηματισμού ένα αντίγραφο του οποίου απο- 
ατέλλονται στο ΤΕΒΑ, και άλλο αναρτάται στην είσοδο του ΣΟΑ. 

4. Ο εσωτερικός Κανονισμός πρέπει να είναι εναρμοσισμένος με όσα 
καθορίζονται με τον Κανονισμό αυτό και να αναφέρεται στα καθήκοντα 
και τα δικαιώματα των ενοικούντων ως προς την τάξη, ευπρέπεια, οικο¬ 
νομικές υποχρεώσεις των καθώς και των Συντηρητών Κτιρίων και των 
Διοικουσών Επιτροπών κάθε ΣΟΑ. 

ΠΑΡΑΡΤΗΜΑ «Α» ΣΤΟ 
ΣΚ 300-6 (ΣΟΑ) 


ΥΠΟΔΕΙΓΜΑ 


ΚΑΤΑΣΤΑΣΗ 


Εμφαίνουσα τους Ενοικούντες εις το υπ’ αριθ. Μητρ. 

Περιγραφή Οικήματος: Πόλη .Περιοχή Πόλης . 

Σύνολο διαμ..·.Τύπος Οικ 


./Στρατ. Οίκημα. 

.Τρόπος θέρμανσης' 



Ανχις 

Τχίί 

Λγοί 

Υπλγοί 

Ανθλγοί 

Ανθστές 

ΠΑΡΑΤΗΡΗΣΕΙΣ ΠΑΡΑΡΤΗΜΑΤΟΣ «Β» 

1. Τα παραπάνω στοιχεία εξάγονται με βάση δήλωσης του ενδιαφε¬ 
ρομένου και την καρτέλλα στέγασης στα ΣΟΑ (4 ΕΓ/2/80). 

2. Η σειρά προτεραιότητας καθορίζεται την 1η κάθε μήνα από την 
Επιτροπή Στέγασης και καταρτίζεται Πίνακας σειράς προτεραιότητας ο 
οποίος θεωρείται από τον έχοντα δικαίωμα έκδοσης διαταγών στέγασης 
- αποστέγασης Διοικητή Σχηματισμού ή Συγκροτήματος και ισχύει για 
όλο το μήνα. 

3. Στην περίπτωση εκκένωσης διαμερισμάτων και ικανοποίησης 
όλων των αιτήσεων του πίνακα που καταρτίσθηκε για το μήνα, αυγκα- 
λείται και πάλι η Επιτροπή Στέγασης για τη σύνταξη συμπληρωματικού 
Πίνακα προτεραιότητας με βάση τις νέες αιτήσεις, ο οποίος θα ισχύει 


για τον υπόψη μήνα. 

4. Μεταξύ δύο Αξιωματικών της ίδιας βαθμολογίας θα επιλέγεται ο 
αρχαιότερος. 

5. Κάθε Αξιωματικός οποιουδήποτε βαθμού και θέσης εφόσον διαθέ¬ 
τει κατοικία στην φρουφρά δεν δικαιούται στέγασης. 

6. Η στήλη ι) ισχύει και για τους Αξιωματικούς που στεγάσθηκαν στο 
εξωτερικό. 

7. Στη στήλη (ι) προστίθενται συνολικά οι μήνες στέγασης κατά το 
παρελθόν όσες φορές και αν στεγάσθηκε ο Αξιωματικός. 

8. Την 1η Σεπτεμβρίου, κάθε χρόνου λαμβάνονται υπόψη και οι ανα¬ 
φορές των Αξκών του άρθρου 14 παρ. 3, χωρίς να προστίθενται μόρια 
της στήλης (Β). 


ΠΑΡΑΡΤΗΜΑ «Γ» ΣΤΟΝ ΓΕΝΙΚΟ ΕΠΙΤΕΛΕΙΟ ΣΤΡΑΤΟΥ 

ΣΚ 300-6 (ΣΟΑ/ 4ο ΕΠΙΤΕΛΙΚΟ ΓΡΑΦΕΙΟ/1 

Αθήνα Μάιος 89 

ΠΙΝΑΚΑΣ 

ΜΗΝΙΑΙΩΝ ΒΑΣΙΚΩΝ ΜΙΣΘΩΜΑΤΩΝ 


ΒΑΘΜΟΣ 
«Αποδοχές βαθμού 
(«)» 

ΤΥΠΟΥ «Α» 

Μετά Κεντρικής Θερμάνσεως 

ΤΥΠΟΥ «Β» 

Άνευ Κεντρικής Θερμάνσεως 




Αριθμός Δωματίων 




1 

2 

3 

4 

1 

2 

3 

4 

Ανθστής-Αθλγός 

2.600 

3.150 

3.900 

4.700 

2.000 

2.350 

3.000 

3.650 

Υπλγός 

2.950 

3.550 

4.400 

5.300 

2.250 

2.700 

3.400 

4.100 

Λγός 

3.150 

3.800 

4.700 

5.650 

2.400 

2.850 

3.650 

4.400 

Τχης 

3.350 

4.050 

5.000 

6.050 

2.550 

3.050 

3.900 

4.700 

Ανχης 

3.550 

4.250 

5.300 

6.400 

2.700 

3.250 

4.100 

4.950 

Σχης 

3.950 

4.750 

5.900 

7.100 

3.000 

3.600 

4.550 

5.500 

Ταξχος 

4.150 

5.000 

6.200 

7.450 

3.150 

3.750 

4.800 

5.750 

Υπτγος 

4.300 

«ι 

5.150 

6.400 

7.700 

3.250 

3.900 

4.950 

5.950 

Αντγος 

4.450 

5.350 

6.650 

8.000 

3.400 

4.050 

5.150 

6.200 


ΠΑΡΑΤΗΡΗΣΗ Εξουσιοδοτείται το ΓΕΣ όπως κάθε χρόνο κοινοποιεί με διαταγή του τον πίνακα της αξίας χρήσης των μισθωμάτων ενοικούντων 
Στρατιωτικών στα ΣΟΑ, καθώς και τη σχετική διαδικασία είσπραξης. 

Διευθυντής 

Ταξχος Ιωανν. Κυροχρίστος 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση <ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

7.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

β) » » » Β' 

» 

10.000 

\ » 

500 

γ) » » » Γ' 

» 

4.000 

» 

200 

δ) » » » Δ' 

» 

10.000 

» 

500 

ε) » » » Αναπτυξιακών Πράξεων 

» 

8.000 

» 

400 

στ) » » » Ν.Π.Δ.Δ. 

» 

4.000 

» 

200 

ζ) » » » ΠΑΡΑΡΤΗΜΑ 

» 

2.000 

» 

100 

η) » » » Δελτ. Εμπ,& Βιομ. Ιδ. 

» 

5.000 

» 

250 

θ) , » » » Αν. Ειδικού Δικαστηρίου 

» 

1.000 

» 

50 

ι) » » » Α.Ε. & Ε.Π.Ε. 

» 

20.000 

» 

1.000 

ια) Για όλα τα Τεύχη 

» 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















